
PARLAMENTUL ROMÂNIEI
CAMERA DEPUTAȚILOR

COMISIA PENTRU ÎNVĂȚĂMÂNT
București, 26 octombrie 2021
Nr. 4C-11/1096


AVIZ
[bookmark: _Hlk54182089]asupra proiectului de Lege privind aprobarea Ordonanței de urgență a Guvernului nr.101/2021 pentru modificarea art.5 pct. IV 4  din Legea nr.76/2002 privind sistemul asigurărilor pentru șomaj și stimularea ocupării forței de muncă, precum și pentru modificarea și completarea Legii nr.416/2001 privind venitul minim garantat
(PLx. 462/2021)



	În baza prevederilor art. 95 și 117 alin.(3) din Regulamentul Camerei Deputaților, republicat, cu adresa nr. PLx. 462 din 18 octombrie 2021, Comisia pentru învățământ a primit, spre avizare, în procedură de urgență, proiectul de Lege privind aprobarea Ordonanței de urgență a Guvernului nr.101/2021 pentru modificarea art.5 pct. IV 4  din Legea nr.76/2002 privind sistemul asigurărilor pentru șomaj și stimularea ocupării forței de muncă, precum și pentru modificarea și completarea Legii nr.416/2001 privind venitul minim garantat.
Proiectul de lege a fost dezbătut în Comisie în ședința din 26 octombrie 2021.
Comisia, cu unanimitatea voturilor celor prezenți, a hotărât să emită aviz favorabil asupra proiectului de lege menționat.
[bookmark: _GoBack]	În raport cu obiectul și conținutul său, proiectul de lege face parte din categoria legilor organice.

